উজির আকবর খাঁ
উজির আকবর খাঁ (১৮১৬–১৮৪৫; ফার্সি: وزير اکبر خان), জন্মনাম মুহম্মদ আকবর খাঁ (محمد اکبر خان) (আমির আকবর খাঁ নামেও পরিচিত) (امير اکبر خان) ছিলেন আফগান রাজপুত্র, সেনাপতি ও আমির। ১৮৪২ খ্রিষ্টাব্দে তিনি আমির হন। এরপর মৃত্যুর আগপর্যন্ত তিন বছর তিনি আমির ছিলেন। ১৮৩৭ খ্রিষ্টাব্দে জামরুদের যুদ্ধে আফগানিস্তানের দ্বিতীয় রাজধানী পেশাওয়ার পুনরুদ্ধার প্রচেষ্টার সময় তার খ্যাতি বৃদ্ধি পায়। উজির আকবর খাঁ প্রথম ইঙ্গ-আফগান যুদ্ধে সামরিকভাবে সক্রিয় ছিলেন। এই যুদ্ধ ১৮৩৯ থেকে ১৮৪২ খ্রিষ্টাব্দ পর্যন্ত চলেছিল। ১৮৪১ থেকে ১৮৪২ খ্রিষ্টাব্দে কাবুলে জাতীয় বাহিনীর নেতৃত্ব ও এলফিনস্টনের বাহিনীর উপর আক্রমণে নেতৃত্ব দানের জন্য তিনি পরিচিত। ১৮৪২ খ্রিষ্টাব্দের মে মাসে তিনি আফগানিস্তানের আমির হন।